Урок беларускай мовы ў 4 класе (з рускай мовай навучання Т.М. Валынец, І.М. Ратнікава, І.С. Роўда, П.П. Шуба)

Тэма: Скланенне назоўнікаў. Замацаванне.

Задачы:

* вучыць адрозніваць і вызначаць склоны назоўнікаў па пытаннях, па канчатках; практыкаваць ў правільным ужыванні назоўнікаў у розных склонавых формах, фарміраваць лінгвакультуралагічны кругагляд;
* развіваць пазнавальны інтарэс, памяць, увагу, маўленне, пашыраць слоўнікавы запас;
* выхоўваць пачуццё дабрыні, выклікаць жаданне прыйсці на дапамогу зімуючым птушкам.

Абсталяванне: падручнік “ Беларуская мова” 4 клас, прэзентацыя да тэмы ўрока, мульціборд, сцілус, пульт, куфэрак, індывідуальныя карткі: ліст самаацэнкі, лісток для бліц-апытання, віншаванне птушкам, “блакітны слоўнічак” са словам “куфар”, лісцікі з дамашнімі заданнямі.

Ход урока

І. Арганізацыйна – матывацыйны этап **Слайд 1**

Я рада вас вітаць сёння на ўроку беларускай мовы. Спадзяюся на добрае супрацоўніцтва і паразуменне.

Калі ласка, прысядзьце на месца тыя, у каго блакітныя вочы.

Калі ласка, прысядзьце тыя, у каго доўгія валасы.

Сядзьце і тыя, хто прыйшоў на ўрок з добрым настроем.

Сядзьце і тыя, хто любіць беларускую мову.

Сядзьце тыя, хто добра адсвяткаваў Новы год.

Настаўнiк:

Мне хочацца пачаць наш урок такімі словамі.

Настаўнік чытае верш разам з вучнямі**. Слайд 2**

Адкрываю, як свет нанова

Беларускае роднае слова.

Пералівістае, як каменьчык,

Вясёлкавае, як ручэй,

Цёплае, як агеньчык

Добрых тваіх вачэй,

Светлае, як маланка,

Гнеўнае, як **пярун,**

Ціхае, як калыханка,

Вечнае – як Беларусь!

2. Адказы на пытанні настаўніка:

- Чаму мы павінны вывучаць беларускую мову? (гэта мова нашых продкаў, беларусаў)

- Кожны народ павінен ведаць сваю мову. А для чаго? (Каб правільна гаварыць, каб чытаць і пісаць на роднай мове, каб выказваць свае думкі)

ІІ. **Паведамленне тэмы і мэты ўрока**

Сёння мы працягваем падарожжа па краіне беларускай мовы разам з каралевай Граматыкі. Толькі сёння на ўроку каралева Граматыкі апранула зімовае адзенне і стала Добрай Снягурачкай. **Слайд 3**

Яна несла да нас тэму ўрока. Але наляцела мяцеліца і словы разляцеліся па літарках**. Слайд 4**

**Wcwкwлwанwеwнwнwеw**

**wнwаwзwоwўwнwіwкаwўw**

Мы з вамі павінны сабраць літары ў словы і прачытаць назву тэмы ўрока **Слайд 5**

**Скланенне назоўнікаў**

Дзеці, а чаму вы хацелі б навучыцца на сёняшнім уроку? Прадоўжыце сказы . (Адказы дзяцей**) Слайд 6**

**Слайд 7**

**Слайд 8**

Снягурачка падрыхтавала да ўрока нейкі чароўны прадмет. А які прадмет вы зараз самі скажаце. (паказ прадмета)

(Адказы дзяцей)

Гэты прадмет, дзеці, называецца куфэрак. А як вы думаеце, для чаго ён прызначаўся? (Адказы дзяцей)

Знайдзіце ў “сінім слоўнічку” слова куфэрак. Прачытайце тлумачэнне самастойна (Тлумачальны слоўнік).

**куфэрак**

тлумачэнне слова:

**куфэрак,**  - рка, мужчынскі род  
    **1.** Невялікі куфар; тое, што і куфар. Волька перакладвала ў куфэрку нейкую бялізну. *Чорны.*  
    **2.** Дарожная скрынка, род чамадана, звычайна прыгожа аформленая. [Шэмет] быў і апрануты ва ўсё крамнае і ў руцэ трымаў куфэрак. *Чарнышэвіч.* Ужо цямнела, калі Косця са сваім фанерным куфэркам прыбыў у інтэрнат. *Карпюк.*

* *Як мы патлумачым значэнне нашага куфэрка?*

Скрынка для захоўвання рэчаў. Яны былі і вялікіх і меншых памераў. Раней шафаў не было для захоўвання бялізны, адзення, упрыгожванняў, пагэтаму такія рэчы захоўвалі ў куфэрках і куфрах. У бедных людзей яны звычайна былі драўляныя, а ў багатых куфры былі аздоблены металічнымі дэталямі і каштоўнымі камянямі.

А ў Снежнай каралевы куфэрак чароўны, незвычайны, з заданнямі.

**Слайд 8**

той жа па шчаўчку

* **Чыстапісанне Слайд 9 *Алгарытм заданняў***

Скажыце, дзеці, а можа хто з вас здагадаўся, якую літару мы сёння будзем пісаць на хвілінцы чыстапісання?

Запішыце сёняшнюю дату, класная работа і выканайце заданні чыстапісання па алгарытму. **Слайд 10**

1)Кк вялікую і малую ў злучэнні і выкрунтасы дошка

2) куфэрак - запісаць 2 роднасныя словы (куфар, куфэрачак, куфрык, куфравы).

3) Прыдумаць і запісаць сказ са словам куфэрак.

4) Падкрэсліць галоўныя члены сказа.

5) Вызначыць склон назоўнікаў.

Праверка. Самаацэнка 1.

У кожнага на стале ляжаць лісты самаацэнкі, падзеленыя на 3 графы (1 – справіўся добра, 2 – справіўся з 1 – 2 памылкамі, 3 – справіўся, але памылак дапусціў больш за 2), пазнаёмцеся са зместам і падумайце, дзе вы можаце сябе пазначыць за выкананне 1 задання?

* **Заданне на мульцібордзе Слайд 11**

Злучыць адпаведны склон са склонавай формай **куфэрак**

**Н. куфэрка**

**Р. куфэрак**

**Д. куфэркам**

**В. куфэрку**

**Т. куфэрак**

**М. у куфэрку**

Самаацэнка 2

Якое наступнае выпрабаваннепадрыхтавала нам Снягурка? **Слайд 12**

* **Бліц-апытванне.**
* Вазьміце лісткі для бліц- апытання. Там стаяць лічбы ад 1 да 10. Калі вы згодны з маім сцверджаннем, то насупраць адпаведнай лічбы ставіце +, калі не згодны, то -

1. Назоўнік адказвае на пытанні *хто? што?+*
2. Назоўнік абазначае прымету прадмета. -
3. Назоўнікі змяняецца па родах. -
4. Назоўнікі змяняецца па ліках. +
5. Назоўнік “на страсе” стаіць у давальным склоне. -
6. Назоўнікі ў вінавальным склоне могуць быць галоўным членам сказа. -
7. Назоўнікі ў назоўным склоне ўжываюцца без прыназоўнікаў. +
8. Скланенне – гэта змяненне назоўнікаў па пытаннях. +
9. Пры скланенні ў назоўнікаў змяняюцца прыстаўкі. -
10. Назоўнік “соллю” стаіць у творным склоне +

**Работа ў парах. Узаемаправерка . Слайд 13**

Самаацэнка 3

Настаў час адпачыць і пагрэцца.

* **Фізхвілінка музыкальная Слайд 14**

**Зрокавая размінка (указка са сняжынкай)**

Чакае нас новае заданне ад Снягуркі. **Слайд 15**

* Наступнае заданне **- выпрабаванка практыкаванне 172**

Пазнаёмцеся з умовай задання. Ці ўсё зразумела? У каго ёсць пытанні?

**Праверка калектыўная**

Самаацэнка 4

* **Практыкаванне “Незакончаны сказ” Слайд 16**

Практыкаванне 174 (вусна) 1 – 5 сказ выканаем вусна, 2 апошнія сказы пісьмова.

**Праверка**

**Самаацэнка 5**

* **Цікава ведаць Слайд 17**

**вылятае крыжадзюб**

**з куфэрка снежнай каралевы**

- А хто пазнаў гэтую птушачку? (Крыжадзюб)

- Што вы пра яе ведаеце? (зімой выводзіць птушанят, дзюба крыжам, лушчыць зімой шышкі)

Расказ настаўніцы. А ці ведаеце вы, што ў народзе гэту птушку называюць святой.

“Святая” птушачка

Шмат цікавых павучальных гісторый звязана з прыродай, а розныя жывёлы неаднойчы станавіліся героямі легенд.

Аднаго разу трапіў я ў лес. Раптам, нечакана для мяне, амаль з-пад маіх ног выпырхнула птушачка. “Не бойся, сынок, гэта ж крыжадзюб, “святая” птушачка”. І маці расказала мне легенду, якую самы раз успомніць цяпер.

Аказваецца , не толькі ў нас, беларусаў, але і ў іншых краінах Еўропы існуе паданне пра божую, святую птушачку, якая імкнулася аблегчыць пакуты распятаму Хрысту. У некаторых мясцінах яе клічуць “Хрыстовай птушкай”, сцвярджаючы, нібыта яна хацела выцягнуць цвікі, якімі быў прыбіты да крыжа Ісус.

На жаль, у птушачкі нічога не атрымалася, толькі дзюбу яна моцна пашкодзіла. І гэта Бог з удзячнасцю пакінуў ёй на карысць, бо асноўная ежа крыжадзюбаў – насенне хвойных дрэў, а такой дзюбай лепш за ўсё лушчыць шышкі.

Зараз у хрысціян усяго свету праходзяць святкі, прысвечаныя Раству Хрыстову. Кожны хрысціянін імкнецца зрабіць нейкі добры ўчынак. А каму з жывых істот неабходна дапамога чалавека? (больш за ўсё патрэбна наша дапамога птушкам) Снягурка гэта разумее і не выпадкова крыжадзюб вылецеў з яе чароўнага куфэрка.

* **Творчае заданне – перакладчык. (Работа ў парах) Слайд 18**

Перакласці птушкам віншаванне з Новым годам і Раством Хрыстовым.

Дорогие птицы!

Поздравляем Вас с Рождеством и Новым годом!

Желаем Вам лёгкой зимы, полных кормушек, верных друзей, пусть быстрее придёт долгожданная весна.

Ваши друзья ученики 4 класса.

***Словы для даведкі***

Рождество (р.м) – Раство (б. м.)

Праверка перакладаў

Самаацэнка 6

Віншаванне перашлем птушкам са Снягурачкай у куфэрку. Дзеці, вы

зрабілі правільны пераклад, дзякуючы таму, што правільна навучыліся змяняць назоўнікі па склонах.

**Вынік урока**

Напрыканцы ўрока хачу ў вас, сябры запытаць, а чым папоўнілася скарбонка вашых ведаў на сёняшнім уроку?

Мы замацавалі … **Слайд 19**

Вызначалі …

Навучыліся адрозніваць …

Навучыліся правільна пісаць…

Навучыліся перакладаць …

Што яшчэ вам спадабалася на ўроку?

Сёняшні ўрок быў ….

(Дзелавы,

цікавы,

займальны,

карысны,

пазнавальны,

навучальны,)

Ці спатрэбяцца вам у жыцці набытыя веды?

Калі так, то ў якіх сітуацыях?

Ацэнка

Ваша адзнака за ўрок будзе складацца з тых ацэнак, якія вы атрымоўвалі ў лісце самаацэнкі.

Устаньце тыя, у каго ў лісце самаацэнкі стаіць шэсць плюсаў, вы задаволены сваёй працай на ўроку і давалі правільныя адказы на пытанні настаўніцы. (Далей ацэньваюцца вучні)

Дамашняе заданне запісана на лісціках і ляжыць у вас на партах.

Практыкаванне 175